CELEX: 32013R0482
Language: bg
Date: 2013-05-24 00:00:00
Title: Регламент за изпълнение (ЕС) № 482/2013 на Комисията от 24 май 2013 година за изменение на Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране  текст от значение за ЕИП

25.5.2013   
            
            
               BG
            
            
               Официален вестник на Европейския съюз
            
            
               L 139/6
            
         РЕГЛАМЕНТ ЗА ИЗПЪЛНЕНИЕ (ЕС) № 482/2013 НА КОМИСИЯТА
   от 24 май 2013 година
   за изменение на Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея и член 8, точка 4 от нея,
   като има предвид, че:
   
               (1)
            
            
               С Регламент (ЕС) № 206/2010 на Комисията (2) се установяват изискванията за ветеринарното сертифициране при въвеждане в Съюза на определени пратки, които съдържат живи животни или прясно месо. С регламента се установяват и списъци на трети страни, територии или части от тях, от които е разрешено въвеждането в Съюза на такива пратки.
            
         
               (2)
            
            
               В Регламент (ЕС) № 206/2010 се предвижда, че пратките от прясно месо, предназначено за консумация от човека, трябва да се внасят в Съюза само ако идват от третите страни, териториите или частите от тях, изброени в част 1 от приложение II към същия регламент, за които в посочената част е установен образец на ветеринарен сертификат, отговарящ на съответната пратка.
            
         
               (3)
            
            
               Четири части от територията на Ботсуана са посочени в част 1 от приложение II към Регламент (ЕС) № 206/2010 като региони, от които е разрешен вносът в Съюза на определено прясно месо. Тези региони се състоят от няколко зони за ветеринарен контрол на болести.
            
         
               (4)
            
            
               През март 2013 г. в Ботсуана бе проведен одит от Комисията за оценяване на съществуващата система за ветеринарно-санитарен контрол, по-специално по отношение на контрола на болестта шап. Одитът установи, че рискът от въвеждане на вируса на болестта шап в зоните за ветеринарен контрол на болести 6 и 4а от територията на тази трета държава не може да се счита за незначителен.
            
         
               (5)
            
            
               Наблюдението установи наличие на вируса на болестта шап при кози и дивеч в зоната за интензивно наблюдение в рамките на зона за ветеринарен контрол на болести 6. От тази зона за интензивно наблюдение не е разрешен износът на прясно месо за Съюза. Риск представлява обаче близостта на тази зона до зоната за ветеринарен контрол на болести 6, от която износът е разрешен.
            
         
               (6)
            
            
               Зоната за ветеринарен контрол на болести 4a граничи с други райони на Ботсуана, от които не е разрешен вносът на прясно месо в Съюза. Проведеният от Комисията одит установи пропуски по отношение на ветеринарно-санитарното наблюдение в зона за ветеринарен контрол на болести 4a. Освен това бяха установени редица пропуски по отношение на разграничението на посочената зона от районите, от които не е разрешен вносът на прясно месо в Съюза. Тези пропуски представляват значителен риск по отношение на болестта шап.
            
         
               (7)
            
            
               Освен това проведеният от Комисията одит установи, че системата за проверка на ефективността на официалния контрол в останалата част от територията на Ботсуана е добре организирана и че е налице подобряване в сравнение със ситуацията, отчетена от предишния одит през 2011 г.
            
         
               (8)
            
            
               Поради риска от въвеждане на болестта шап чрез вноса в Съюза на прясно месо от възприемчиви към посочената болест видове от зони за ветеринарен контрол на болестите 6 и 4a в Ботсуана обаче е необходимо временно да се прекрати разрешението за износ за Съюза на прясно месо от същите зони за ветеринарен контрол на болести.
            
         
               (9)
            
            
               Поради това Регламент (ЕС) № 206/2010 следва да бъде съответно изменен.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В част 1 от приложение II към Регламент (ЕС) № 206/2010 вписването за Ботсуана се заменя със следното:
   
      
                  „BW — Ботсуана
               
               
                  BW-0
               
               
                  Цялата страна
               
               
                  EQU, EQW
               
               
                   
               
               
                   
               
               
                   
               
               
                   
               
            
                  BW-1
               
               
                  Зони за ветеринарен контрол на болести 3в, 4б, 5, 8, 9 и 18
               
               
                  BOV, OVI, RUF, RUW
               
               
                  F
               
               
                  1
               
               
                  11 май 2011 г.
               
               
                  26 юни 2012 г.
               
            
                  BW-2
               
               
                  Зони за ветеринарен контрол на болести 10, 11, 13 и 14
               
               
                  BOV, OVI, RUF, RUW
               
               
                  F
               
               
                  1
               
               
                   
               
               
                  7 март 2002 г.
               
            
                  BW-3
               
               
                  Зона за ветеринарен контрол на болести 12
               
               
                  BOV, OVI, RUF, RUW
               
               
                  F
               
               
                  1
               
               
                  20 октомври 2008 г.
               
               
                  20 януари 2009 г.
               
            
                  BW-4
               
               
                  Зона за ветеринарен контрол на болести 4a, с изключение на 10-километровата буферна зона на интензивно наблюдение по протежение на границата със зоната на ваксинация срещу шап и зоните във връзка с управлението на дивата природа
               
               
                  BOV
               
               
                  F
               
               
                  1
               
               
                  28 май 2013 г.
               
               
                  18 февруари 2011 г.
               
            
                  BW-5
               
               
                  Зона за ветеринарен контрол на болести 6, с изключение на зоната на интензивно наблюдение в зона 6 между границата със Зимбабве и магистрала А1
               
               
                  BOV, OVI, RUF, RUW
               
               
                  F
               
               
                  1
               
               
                  28 май 2013 г.
               
               
                  26 юни 2012 г.“
               
            
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 май 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 18, 23.1.2003 г., стр. 11.
   
      (2)  ОВ L 73, 20.3.2010 г., стр. 1.